GESNEREAE. 



71 



giat ; ortum vero capit fere in omnibus (exceptis Sarmienta, Mitraria et Beslerid) ex infimo 

 tubi corollini margine. — Quod ad pistillum attinet, situ vario: superum, semisuperum aut infe- 

 rum obviam venit ; structura autem cum plurimarum familiarum e Monopetalorum serie (e. g. 

 Solanearum, Scrophularinarum, Orobanchearum , Cyrtandracearum , Pedalinarum , Bignoniacea- 

 rum rel.) convenit id eo, quod e duobus carpellis confcrruminatum est, anticum ct posticum a flo- 

 ris axi latus occupantibus, qua quidem structura fit, ut placentae s. foliorum pericarpicorum veri 

 margines in dextro et sinistro ab axi floris porrigantur. Pauca vero inter innumera plantarum 

 sunt genera , quibus probentur luculentius ea , quae de folii in fructum mutati natura cximie dis- 

 seruit cl. R. Brown, nam cujusvis folii pericarpici margo in placentam tumet a vicinis remotius- 

 culam et distinctam , ita ut certa periodo placentas quatuor in quovis ovario adesse recte dixcris; 

 (eandem inter plantas nostrates structuram offerunt Orobanches species, quas cl. JVallroth Ospro- 

 leontes salutavit.) Quarum quidem placentarum directione in pronam et supinam a floris axi par- 

 tem fit , ut fructus in unilocularem abeat , dum in pluribus aliis , quae Gesnereis affinitate jun- 

 guntur familiis, placentae centrum petunt ideoque in dissepimentum confluentes fructum exhibent 

 bilocularem. Caeterum pro certo nostrae familiae charactere habendae sunt organi foeminei aliae 

 notae: dehiscentia nimirum loculicida s. e dorso carpellorum in postico et antico floris latere 

 (qualem in Orobancbeis et in Pedicularinis videmus), ct stigmatis , dum divisum sit, in dextrum 

 atque sinistrum latus directio (pariter in Orobancheis observanda, aliis e contrario , e. g. Labia- 

 tis, Acantbaceis rel., haud solemnis). Hunc vero partium stigmatis situm vix miraberis , dum, 

 originem hoc organum debere cellulis e folii pericarpici margine pullulasccntibus atque in supe- 

 riore illius parte ipsarum placentarum formationem quasi repetentibus, tecum perpenderis. Si- 

 quidem in hac familia placentae in crassissimos lobos aut in amplas lamellas sacpius tumescant , 

 stigma jam in crassiuscula crura extendi, jam, his coalescentibus, infundibuli ad floris latera dex- 

 trum et sinistrum nonnihil compressi speciem nancisci , naturae consonum est. — Quod vero denique 

 apparatum glandulosum attinet, secundum varios adhaesionis calycinae modos, hypogynum, peri- 

 gynum aut epigynum, opiniones virorum illustrium, Turpinii et R. Brownii , amplexus atque 

 diplostemoniam pro typica in flore completo lege habens, ilium secundi orbis s. ambitus staminei 

 vices explere existimo, qualem, dum prior epipetalus sit, e profundiore in flore plaga ortum ca- 

 pere , multis aliis e. g. Caryophyllaceis , constat. Quodsi hanc secundi orbis staminei dignitatem 

 statueris, haud mirum erit, ilium in postica floris parte largius exuberare , nam partium evolu- 

 tionem alternis vicibus nunc in postica nunc in antica floris parte evidentiorem esse probatur: 

 calyce superne trifido, inferne bifido, corolla superne bifida, inferne trifida, staminibus superne 

 brevioribus, inferne binis longioribus, ita ut recte pro evolutionis in flore gradu pronationem 

 et supinationem alternare dixeris. Ab hac vero lege, quae in Gesnerearum floribus obtinet , IVa- 

 tura formatrix deflecteret, dum ordinem inverteret, et veram resupinationem exhiberet: calyci su- 

 perne duas, inferne tres divisiones concedendo et sic porro , cujus rei exemplum lectori propo- 

 suimus in Tabulae CCXXJJI. HLjlgura 1. ficta, qua labium corollae superius trifidum, infer ius 

 bifidum vides , stamina in postica floris parte supra pistillum sursum arcuatum deflexa , glandu- 

 lam denique hypogynam, quae orbis staminei secundi quasi primum sistit articulum, in antica 

 floris parte positam. Huic denique figurae aliam adjecimus e Tapina barbata mutuatam, ///. 2., 

 qua probare velimus , apparatus glandulosi indolem esse pentameriam , partibus scilicet tribus po- 

 sticis (quarum media hie minus evoluta spectatur) duabus vero anticis. 



